La Liga 1999/2000.
La Liga 1999/2000. je bila 69. sezona nogometnog nacionalnog prvenstva Španije. Sezona je počela 21. augusta 1999. a završila 20. maja 2000. U sezoni je učestvovalo 20 ekipa. Nakon završenog prvenstva Deportivo de La Coruña je prvi put u svojoj historiji osvojio prvenstvo sa pet poena više od drugoplasirane Barcelone. Real Betis, Atlético Madrid i Sevilla su na kraju sezone ispali iz lige. U cjelokupnoj sezoni je ukupno odigrano 380 utakmica te postignuto 999 golova što je iznosilo 2.63 datih golova po utakmici. Najefikasnija ekipa lige je bila Barcelona. Salva Ballesta, nogometaš Racing Santandera je bio najbolji strijelac lige sa 27 postignutih golova.